stanford-oval/wikipedia huggingface dataset:
Rochecorbon

| Rochecorbon |
| --- | --- |
 Rochecorbon ja ”lyhty”
 Rochecorbon
 Koordinaatit: 47°24′55″N, 0°45′21″E 
Valtio:  Ranska
Alue:  Centre-Val de Loire
Departementti:  Indre-et-Loire
Arrondissementti:  Tours
Pinta-ala:  
 – Kokonaispinta-ala:  16,8 km²
Väkiluku (2018):  3 129 
 – Väestötiheys:  186 as./km²
Kunnan numero:  37203
 
 Kunnan kotisivut 
Infobox OKVirheellinen NIMI-arvo: 
Rochecorbon on kunta Ranskassa Indre-et-Loiren departementissa Centre-Val de Loiren alueella. Se sijaitsee Loirejoen varrella, aivan Toursin kaupungin itäpuolella.
Kaupunkikuvaa hallitsee korkean jyrkänteen päällä oleva torni. Se on jäänne vanhasta keskiaikaisesta linnasta. Torni on nelikulmainen ja kymmenen metriä korkea. Se on rakennettu vuonna 1113 vartiotorniksi. Tornia vahvistettiin ja uudistettiin 1400-luvulla. Tornin huipulla poltettiin vaaran uhatessa tulta, jolla varoitettiin läheistä Amboisen varuskuntaa. Tästä torni sai nimen lanterne eli "lyhty".
Rochecorbonin jyrkillä rinteillä kasvaa noin 300 hehtaaria viiniköynnöksiä. Kunta onkin yksi niistä seitsemästä kunnasta, joilla on oikeus käyttää Vouvray (AOC) alkuperänimitystä.
Aiheesta muualla

Kuvia tai muita tiedostoja aiheesta Rochecorbon Wikimedia Commonsissa
Reta Shaw

| Reta Shaw |
| --- | --- |
 Reta Shaw (oikealla) ja Hermione Baddeley elokuvassa Maija Poppanen.
Henkilötiedot
Syntynyt: 13. syyskuuta 1912  South Paris, Maine
Kuollut: 8. tammikuuta 1982  Encino, Kalifornia
Aiheesta muualla
IMDb 
Reta Shaw (13. syyskuuta 1912 – 8. tammikuuta 1982) oli yhdysvaltalainen näyttelijä, joka muistetaan parhaiten taloudenhoitajana komediasarjasta The Ghost & Mrs. Muir. Shaw muistetaan myös muun muassa elokuvista Pollyanna (1960) ja Maija Poppanen (1964).
Freestylehiihdon maailmanmestaruuskilpailut 1986

Freestylehiihdon maailmanmestaruuskilpailut järjestettiin vuonna 1986 ensimmäisen kerran. Kilpailut käytiin Ranskan Tignes’ssä 2.–6. helmikuuta. Kilpailulajeina olivat kumparelasku, hypyt, baletti ja yhdistetty.
Mitalistit > Miehet

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Kumparelasku |  Éric Berthon |  Éric Berthon |  Petsch Moser |  Petsch Moser |  Martti Kellokumpu |  Martti Kellokumpu |
| Hypyt |  Lloyd Langlois | 381,81 |  Yves LaRoche | 360,89 |  Jean-Marc Bacquin | 343,18 |
| Baletti |  Richard Schabl | 45,10 |  Lane Spina | 42,89 |  Georg Fürmeier | 42,89 |
| Yhdistetty |  Alain LaRoche | 33,00 |  John Witt | 43,00 |  Éric Laboureix | 57,00 |
Mitalistit > Naiset

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Kumparelasku |  Mary-Jo Tiampo |  Mary-Jo Tiampo |  Hayley Wolff |  Hayley Wolff |  Silvia Marciandi |  Silvia Marciandi |
| Hypyt |  Maria Quintana | 223,24 |  Carin Hernskog | 220,78 |  Meredith Gardner | 219,55 |
| Baletti |  Jan Bucher | 45,79 |  Christine Rossi | 45,60 |  Lucie Barma | 43,50 |
| Yhdistetty |  Conny Kissling | 18,00 |  Anna Fraser | 32,00 |  Silvia Marciandi | 38,00 |
Mitalitaulukko

Isäntämaa
| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Yhdysvallat | 3 | 3 | 0 | 6 |
| 2 |  Kanada | 2 | 2 | 2 | 6 |
| 3 |  Ranska | 1 | 1 | 2 | 4 |
| 4 |  Sveitsi | 1 | 1 | 0 | 2 |
| 5 |  Länsi-Saksa | 1 | 0 | 1 | 2 |
| 6 |  Ruotsi | 0 | 1 | 0 | 1 |
| 7 |  Italia | 0 | 0 | 2 | 2 |
| 8 |  Suomi | 0 | 0 | 1 | 1 |
| Yhteensä | Yhteensä | 8 | 8 | 8 | 24 |
Rengon Viialankulman työväentalo

| Viialankulman työväentalo |
| --- | --- |
Sijainti:  Viialankulma, Hämeenlinna
Valmistumisvuosi:  1908
Purkuvuosi:  1978 (siirto Lopelle 1914)
Rakennuttaja:  Viialankulman Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Viialankulman työväentalo oli entisen Rengon kunnan Viialankulman kylässä sijainnut työväentalo. Se siirrettiin sittemmin vuonna 1915 Lopen Vojakkalaan ja purettiin 1978.
Historiaa

Viialankulman työväenyhdistys perustettiin vuonna 1906 tai 1907. Talo valmistui jo tammikuussa 1908 Rengon ensimmäisenä työväentalona. Yhdistys oli kuitenkin alusta asti vaikeuksissa muun muassa syrjäisen sijaintinsa takia. Toiminta oli pysähdyksissä vuodesta 1909 eteenpäin. Vuonna 1913 yhdistystä koetettiin herättää henkiin, mutta turhaan. Lisäksi yhdistyksen varoja oli kadonnut alusta asti: rahastonhoitaja oli laittanut niitä omiin taskuihinsa. Vuonna 1913 pidetyssä kokouksessa talo päätettiin myydä Hämeen sosialidemokraattiselle piirikunnalle. Se taas myi talon edelleen Lopelle, Vojakkalan työväenyhdistykselle, joka siirsi sen vuonna 1915 uudelle paikalle.
Félix Erviti Barcelona

Félix Erviti Barcelona OMI (29. heinäkuuta 1910 Luzaide – 24. marraskuuta 2000) oli espanjalainen roomalaiskatolinen pappi. Hänet vihittiin papiksi 19. helmikuuta 1933 ja nimitettiin Espanjan Saharan/Länsi-Saharan prefektiksi 19. heinäkuuta 1954. Hän osallistui Vatikaanin toiseen kirkolliskokoukseen ja jäi eläkkeelle 6. heinäkuuta 1994.
Fritz Enzinger

| Fritz Enzinger> Henkilötiedot |
| --- | --- |
Syntynyt: 15. syyskuuta 1956 (ikä 68) Oberwölz Stadt, Itävalta
Kansalaisuus:   Itävalta
Fritz Enzinger (s. 15. syyskuuta 1956 Oberwölz Stadt) on itävaltalainen Porschen varatoimitusjohtaja sekä FIA World Endurance Championship -sarjassa kilpailevan Porsche Team -tallin hallituksen puheenjohtaja.
Yksityiselämä

Enzinger on naimisissa ja hänellä on tytär. Nykyisin hän asuu Stuttgartissa Saksassa.
Aiheesta muualla

Fritz Enzinger Twitterissä
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Fritz Enzinger
Käännös suomeksi
Félix Billet

Félix Billet (15. syyskuuta 1808 – 28. tammikuuta 1882) oli ranskalainen fyysikko. Hän oli vuosina 1847–1882 professorina ja 1873–1879 dekaanina Université de Bourgognessa Dijonissa. Hänen nimensä tuli tunnetuksi etenkin siitä, miten kahdella linssipuolikkaalla, joiden etäisyys toisistaan oli mikrometriruuvin avulla säädettävissä, voidaan tutkia interferenssijuovia. Menetelmästään hän tekee selkoa julkaisussaan: Mémoire sur les demilentilles d’interférences (1862). Hänen muut julkaisunsa käsittävät kappaleiden muodon muutoksia niiden sulaessa, nestesuihkujen havaintokeinoja, polarisoidun valon luonnetta ja sähköilmiöitä. Hänen oppikirjansa Traité d’optique physique (1858–1859) oli aikanaan suosittu.
Gedion Zelalem

Gedion Zelalem Liverpoolia vastaan.
Gedion Zelalem (s. 26. tammikuuta 1997 Berliini, Saksa) on yhdysvaltalainen jalkapalloilija, joka edustaa Englannin valioliigassa pelaavaa Arsenal FC:tä. Zelalem on pelipaikaltaan hyökkäävä keskikenttäpelaaja. Hänellä on etiopialaiset sukujuuret. Oikeajalkainen Zelalem on edustanut Arsenalia tammikuusta 2013. Hänen junioriseuransa Saksassa oli berliiniläinen suurseura Hertha BSC, mutta Zelalem muutti perheensä kanssa Yhdysvaltoihin jo yhdeksänvuotiaana ja pelasi enimmäkseen high school -sarjoissa Marylandin osavaltiossa josta Arsenalin kykyjenetsijät hänet 16-vuotiaana löysivät.
Arsenalissa Zelalem on pääasiassa pelannut alle 21-vuotiaiden joukkueessa, mutta pääsi ensimmäistä kertaa edustusjoukkueessa kentälle 10. elokuuta 2013 Helsingissä pelatussa Super Matchissa. Sen jälkeen hän sai edustusjoukkueessa peliaikaa kaudella 2013-14 ensin FA Cupissa, jossa pääsi vaihdosta kentälle yhdessä ottelussa sekä myöhemmin Mestarien liigassa jossa pääsi puoliajalla kentälle vierasottelussa turkkilaista Galatasarayta vastaan.
Zelalem on pelannut Saksan alle 17-vuotiaiden maajoukkueessa, mutta sai joulukuussa 2014 Yhdysvaltain kansalaisuuden ja ilmaisi aikovansa edustaa jatkossa Yhdysvaltoja.
Aiheesta muualla

http://arsenal.com/first-team/players/gedion-zelalem (Arkistoitu – Internet Archive)
Gamma Cassiopeiae -muuttuja

Gamma Cassiopeiae -muuttuja (lyhenne GCAS) on kirkkaudeltaan epäsäännöllisesti muuttuva tähti. Tällaisen kirkkaus vaihtelee jopa 1,5 magnitudia tähdestä tulevan kaasun ulosvirtauksen takia. Ulosvirtaus aiheutuu tähden nopeasta pyörimisestä. Näiden tähtien spektriluokka on BeIII -- BeIV, ja ne ovat pääsarjan tähtiä tai jättiläistähtiä.
Prototyyppi on Gamma Cassiopeiae, mutta Pleijadien Pleione on myös tämän tyypin edustaja. Nämä tähdet ovat joko muuttuvia Be-tähtiä, joiden spektrissä on kirkkaita viivoja (emissioviiva-B -tähdet) ja joiden päiväntasaajan ympärillä on tähdestä sinkoutunut kaasurengas, tai kuoritähtiä, joissa keskustähdestä sinkoutunut kaasu muodostaa vaipan koko tähden ympärille.
Rengon kirkko

| Rengon kirkko |
| --- | --- |
 Rengon kirkko lounaasta nähtynä.
Sijainti:  Rengonraitti 15, Renko, Hämeenlinna
Koordinaatit:  60°53′38″N, 024°17′13″E
Seurakunta:  Hämeenlinna-Vanajan seurakunta
Rakentamisvuosi:  1510–1560 1783 (raunion purku ja uudelleenrakennus)
Materiaali:  harmaakivi
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Rengon kirkko, sankarihaudat Isänmaan puolesta 1939–1940, 1941–1944.
Rengon kirkko on kirkko Hämeenlinnan Rengossa. Kirkko on keskiaikainen kivikirkko ja se on käytössä vielä nykyäänkin. Se on rakennettu joko 1400-luvun loppuvuosikymmenillä tai 1500-luvun alkupuolella; Markus Hiekkasen mukaan todennäköisimmin vuosien 1510 ja 1550 tai 1560 välisenä aikana. Kahdeksankulmainen kirkko hylättiin käytöstä 1600-luvulla. Keskiaikaisesta kirkosta on jäljellä hyvin vähän, sillä vuonna 1783 kiviraunio purettiin perustuksia lukuun ottamatta ja sitä hyödyntäen rakennettiin uudelleen. Kirkko on omistettu Pyhälle Jaakolle ja se on ollut suosittu pyhiinvaelluspaikka alusta alkaen. Nykyiset urut ovat 15-äänikertaiset ja ne ovat Kangasalan urkutehtaan rakentamat vuonna 1981.
Kirkon vieressä, entisessä  lainajyvämakasiinissa, on Härkätien museo, jossa esitellään muun muassa kirkon historiaan liittyvää esineistöä.
Aiheesta muualla

Rengon kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Freestylehiihdon maailmanmestaruuskilpailut 1997

Freestylehiihdon maailmanmestaruuskilpailut järjestettiin vuonna 1997 kuudennen kerran. Kilpailut käytiin Japanin Naganossa 6.–9. helmikuuta. Kilpailulajeina olivat kumparelasku, hypyt, baletti ja vain miehillä yhdistetty.
Mitalistit > Miehet

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Kumparelasku |  Jean-Luc Brassard | 27,52 |  Stéphane Rochon | 26,00 |  Jesper Rönnbäck | 25,43 |
| Hypyt |  Nicolas Fontaine | 254,97 |  Eric Bergoust | 245,63 |  Andy Capicik | 235,38 |
| Baletti |  Fabrice Becker | 26,89 |  Ian Edmondson | 26,39 |  Heini Baumgartner | 25,39 |
| Yhdistetty |  Darcy Downs | 30,00 |  Toben Sutherland | 27,60 |  Aleh Kuljašou | 24,00 |
Mitalistit > Naiset

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Kumparelasku |  Candice Gilg | 24,84 |  Donna Weinbrecht | 24,60 |  Tatjana Mittermayer | 24,19 |
| Hypyt |  Kirstie Marshall | 197,91 |  Michèle Rohrbach | 177,84 |  Veronica Brenner | 176,78 |
| Baletti |  Oksana Kuštšenko | 25,80 |  Åsa Magnusson | 25,25 |  Annika Johansson | 25,25 |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Kanada | 3 | 2 | 2 | 7 |
| 2 |  Ranska | 2 | 0 | 0 | 2 |
| 3 |  Australia | 1 | 0 | 0 | 1 |
| 3 |  Venäjä | 1 | 0 | 0 | 1 |
| 5 |  Yhdysvallat | 0 | 3 | 0 | 3 |
| 6 |  Ruotsi | 0 | 1 | 2 | 3 |
| 7 |  Sveitsi | 0 | 1 | 1 | 2 |
| 8 |  Saksa | 0 | 0 | 1 | 1 |
| 8 |  Valko-Venäjä | 0 | 0 | 1 | 1 |
| Yhteensä | Yhteensä | 7 | 7 | 7 | 21 |
Gee

Gee voi viitata johonkin seuraavista:
G, latinalaisen aakkoston kirjain
Gee, eteläkorealaisen Girls' Generationin minialbumi
Henkilöitä

Gee, oik. Henri Vähäkainu (s. 1987), suomalainen rap-artisti
Gee, oik. Kauko Nurminen (1927–1989), suomalainen pakinoitsija
Gee Jon (k. 1924), yhdysvaltainkiinalainen rikollinen
Franky Gee, Francisco Alejandro Gutierrez (1962–2005), yhdysvaltalainen laulaja
Grant Gee (s. 1964), englantilainen elokuvaohjaaja
Isis Gee, Tamara Gołębiowska (s. 1972), puolalais-yhdysvaltalainen laulaja
Margaret Gee, Maggie Gee (1923–2013), yhdysvaltalainen lentäjä ja fyysikko
Sandra Gee, Sandra Gundstedt (s. 1992), ruotsalainen laulaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gee”, voi hakea sivunnimihaulla, laajalla sivunnimihaulla tai tekstihaulla.
Fritz-kissa

| Fritz (Fritz the Cat) |
| --- | --- |
 Crumb laittoi strutsitytön surmaamaan Fritzin jääpiikillä.
Luoja(t):  Robert Crumb
Ensiesiintyminen:  1965
Fritz-kissa (alkuperäiseltä nimeltä Fritz the Cat) on Robert Crumbin luoma, 1960-luvulla tunnetuksi tullut sarjakuvahahmo.
Hahmosta tehtiin vuonna 1971 animaatioelokuva Fritz – kova kolli, johon Crumb ei kuitenkaan ollut tyytyväinen. Tämän seurauksena hän päätyi lopulta tappamaan hahmonsa. Viimeinen tarina kuvaa kuuluisaa ja rikastunutta Fritziä, joka selvittyään veroista ja uutta elokuvaa suunnittelevista agenteista, kohtaa psykoottisen entisen tyttöystävänsä, Saara Strutsin. Saara raivostuu tämän käytöksestä ja sarja päättyy kun hän iskee Fritziä päähän jääpiikillä. Tämä sarja, kuten monta muutakin Fritziä, on julkaistu suomeksi underground-sarjakuvalehti Jymyssä 1970-luvulla. Vuonna 1974 Fritzistä tehtiin toinen elokuva, joka julkaistiin Suomessa nimellä Fritz-kollin pornoretket.
Aiheesta muualla

Suomessa julkaistuja Robert Crumbin sarjakuvia
Frida Amundsen

Frida Waage Amundsen (s. 9. syyskuuta 1992 Vaksdal) on norjalainen laulaja ja lauluntekijä. Hän teki vuonna 2009 levytyssopimuksen EMI Musicin kanssa. Amundsenin kappale ”Closer” oli vuonna 2011 soitetuin kappale Norjan radioasemilla. Hänen debyyttialbuminsa, September Blue, julkaistiin vuonna 2012. Maaliskuussa 2012 Frida Amundsen julkaisi toisen singlensä, ”Rushin”. Se on myös saavuttanut suurta suosiota, sillä esimerkiksi Radio Novan vuoden 2012 suosituimpien kappaleiden listalla se on viikolla 37 noussut sijalle 11.
Diskografia

September Blue (2012,  Parlophone Music Norway)
What You Asked For (2015)
Closer (2011)
Rush (2012)
What If (2014)
Aiheesta muualla

Frida Amundsenin kotisivut (Arkistoitu – Internet Archive)
Félix Cárdenas

| Félix Cárdenas |
| --- | --- |

Henkilötiedot
Koko nimi:  Félix Rafael Cárdenas Ravalo
Syntynyt: 24. marraskuuta 1972 (ikä 51)
Kansalaisuus:   Kolumbia
Pyöräilijä
Joukkue:  lopettanut
Laji:  maantie
Rooli:  ajaja
Ajajatyyppi:  mäkimies
Ura
Amatöörijoukkue(et)
2010–2012 2013–2014:  GW Shimano Formesan - Bogotá Humana
Ammattilaisjoukkue(et)
2000–2001 2002 2003 2003–2004 2005–2009 :  Kelme Cage Maglierie Orbitel Cafes Baque Barloworld
Suurimmat voitot
 Espanjan ympäriajo, mäkikilpailu 2003, 2004, 3 etappia Ranskan ympäriajo, etappi  Maantieajon Kolumbian-mestaruus 2010 
 Tiedot päivitetty: 24. tammikuuta 2019 
Félix Rafael Cárdenas Ravalo (s. 24. marraskuuta 1972 Encino, Santander) on kolumbialainen maantiepyöräilijä, joka kilpaili ammattilaisena 2000−2009. Cárdenas voitti Espanjan ympäriajon mäkikilpailun vuosina 2003 ja 2004.
Forssan kokous

Forssan kokous eli Suomen Työväenpuolueen 2. puoluekokous järjestettiin 17.–20. elokuuta 1903 tuolloin Tammelan kuntaan kuuluneessa Forssassa Työväenyhdistys Kuhan talolla. Kokous oli Suomen työväenliikkeen kehityksen kannalta käänteentekevä, kun neljä vuotta aikaisemmin perustettu puolue omaksui sosialistisen ohjelman aikaisemman porvarillisen wrightiläisyyden tilalle. Samalla sen nimi muutettiin Suomen Sosialidemokraattiseksi Puolueeksi. Kokouksessa hyväksytty puolueohjelma on Suomen historian tunnetuin ja merkittävin poliittinen ohjelma, joka sisälsi vaatimukset käytännössä kaikista nykyaikaisen hyvinvointiyhteiskunnan eduista ja oikeuksista. Sen toteuttaminen oli pitkään SDP:n keskeinen päämäärä, sillä puolueohjelma uusittiin seuraavan kerran vasta vuonna 1952.
Taustaa

1880-luvulla syntynyt suomalainen työväenliike järjestäytyi puolueeksi Turussa vuonna 1899, jolloin pidettiin Suomen Työväenpuolueen perustava kokous. Se oli jatkoa vuodesta 1893 järjestetyille työväenyhdistysten valtakunnallisille edustajakokouksille. Forssan kokous oli järjestyksessään viides työväenyhdistysten edustajakokous ja Työväenpuolueen toinen varsinainen puoluekokous. Päätös kokouksesta tehtiin edellisessä, vuonna 1901 Viipurissa järjestetyssä puoluekokouksessa. Alun perin kokous oli määrä pitää Oulussa, mutta kun paikallinen työväenyhdistys oli vasta rakentamassa omaa työväentaloa, päätettiin se siirtää muualle. Työväenpuolueen johto tiedusteli halukkuutta Hämeenlinnan ja Forssan työväenyhdistyksiltä ja lopulta kokouksen pitopaikaksi valittiin Forssa.
Kokous ja osanottajat

Forssan kokouksen perimmäisenä tarkoituksena oli siirtää valta Suomen wrightilaisessa työväenliikkeessä lopullisesti työväenluokalle itselleen ja samalla tehdä sosialistisesta työväenliikkeestä toimiva ja vaikutusvaltainen puolueorganisaatio. Sen suunnittelua vaikeutti heinäkuun alussa annettu hallinnollinen asetus, jonka mukaan yleisen kansalaiskokouksen pitämiseen oli saatava kenraalikuvernöörin valtuuttaman viranomaisen suostumus. Lupa saatiin lopulta, kun viranomaisille luvattiin, ettei paikkakunnan työläisille pidetä kiihotuspuheita tai esitelmiä.[lähde? ] Kokousta saapuivat henkilökohtaisesti valvomaan Hämeen lääninhallituksen varalääninsihteeri L. Björkman sekä Tammelan piirin nimismies, jolla oli mukanaan vielä pari poliisimiestä. Joidenkin tietojen mukaan santarmit olisivat hajottaneet kokouksen alkuunsa, ellei sisääntuloportin yläpuolelle olisi levitetty suurikokoista Venäjän valtiolippua.
Työväenyhdistys Kuhan talo oli kokousta varten koristeltu punalipuilla ja köynnöksillä, salin perällä oli lisäksi kaksi banderollia, joihin oli maalattu iskulauseet "Pois sorto, pois vääryys, pois väkivalta!" sekä "Oikeutta kaikille!". Esiintymislavan sivuilla puolestaan oli kaksi suurta piirustusta, joista toinen esitti seppää ja toinen lastaan kantavaa äitiä. Kokouksen avasi Forssan työväenyhdistyksen puheenjohtaja J. V. Orell, jonka jälkeen puheenjohtajan paikalle astui Työväenpuolueen puheenjohtaja K. F. Hellsten. Hänen toimittamassaan äänestyksessä kokouksen sihteeriksi valittiin J. K. Kari sekä puheenjohtajiksi Matti Paasivuori (Hälleberg), Heikki Lindroos, Eetu Salin ja Taavi Tainio.
Kokoukseen osallistui yhteensä 96 puoluekokousedustajaa 49:stä Suomen Työväenpuolueen paikallisyhdistyksestä. Kaikkiaan paikallisyhdistyksiä oli 59, mutta Pohjois-Suomesta edustajia lähettivät ainoastaan Oulun ja Limingan työväenyhdistykset. Heidän lisäkseen puoluehallinnolla, Työmies-lehdellä, Työläisnaisten liittohallinnolla, Nahkurien liittohallinnolla, Raittiuden Ystävien keskustoimikunnalla sekä Pellervo-seuralla oli paikalla omat kokousedustajansa. Osanottajat olivat pääosin nuoria miehiä ja naisia, heidän keski-ikänsä oli vain hieman yli 30 vuotta. Siitä huolimatta suuri osa kokousedustajista oli jo kokeneita työväenliikkeen aktiiveja ja rutinoituneita järjestötoimijoita. Puheenjohtajistoon valittujen lisäksi tunnettuja osallistujia olivat muun muassa Ida Ahlstedt, Reino Drockila, Seth Heikkilä, Juho Hellberg, Evert Hokkanen, Kalle Petter Huttunen, Antti Mäkelin, Yrjö Mäkelin, Hilja Pärssinen, Sandra Reinholdsson, Edvard Valpas, Tyko Varto, Väinö Voionmaa (Wallin) sekä Matti Vuolukka. Kokoukseen oli myös tilattu käsiteltävistä asioista runsaasti alustuksia, joita kokousedustajien lisäksi pitivät muun muassa Hannes Gebhard ja Kössi Koskinen.
Ohjelma

Yhdistysten edustajakokouksissa ja sitten puoluekokouksissa nostettiin uusia, radikaalisia tavoitteita ja määriteltiin yhteiskunnallisia ongelmia. Aluksi tavoitteista tärkein oli äänioikeus ja sen saamisen mukana ratkeaisi myös monien muiden vaatimusten toteutuminen. Puolueohjelmassa hahmoteltiin tulkinta historian kulusta ja tulevasta kehityksestä.
Forssan kokouksessa hyväksytty periaateohjelma oli melkein suora käännös Victor Adlerin laatimasta Itävallan sosiaalidemokraattisen puolueen Hainnfeldin ohjelmasta, mikä hyväksyttiin puoluekokouksessa Hainnfeldissä 30. joulukuuta 1888 - 1. tammikuuta 1889.
Tunnettu sosialisti Edvard Valpas oli erimielinen muiden kanssa ja hänen käsityksensä mukaan käännös ei ollut sopiva tapa tehdä ohjelmaa, vaan sen tekeminen olisi ollut kansan itsensä asia, kuten Karl Liebknecht oli asiaa puheissaan julistanut. Vastapuolella Eetu Salin korosti, että Suomen kansa on samojen taloudellisten lakien alainen kuin muutkin kansat, ja että Suomeen sopi samankaltainen ohjelma kuin muille kansoille. Ohjelma hyväksyttiin Valppaan vastustuksesta huolimatta.
Seuraukset

Ohjelma pystyi SDP:n ohjenuorana aina vuoteen 1952. Kuitenkin luettelomaisia tavoiteohjelmia pidettiin jatkuvasti ajan tasalla.
Välittömästi kokouksen jälkeen joutuivat sen päätökset yhteiskunnan viranomaisten toiminnan kohteiksi. Hallitus takavarikoi periaatteellisen selityksen, jonka olivat pääsääntöisesti muokanneet Eetu Salin, Edvard Valpas ja Taavi Tainio. Se oli kuitenkin ennen takavarikkoa ehditty julkaista Tampereella ilmestyneessä Kansan Lehdessä ja Eteenpäin-kalenterissa sen julkaisi Matti Wuolukka. Mutta Työmies-lehden kirjapainossa painettu 2 000 niteen erä vihkosta, jossa selostettiin ohjelman käytännöllistä puolta, takavarikoitiin ”työväelle vaarallisena luettavana”. Bobrikov kielsi puoluetta käyttämästä nimeä ”sosialidemokraattinen”, mutta tätä kieltoa ei noudatettu.
Kirjallisuutta

Laine, Y. K.: Suomen poliittisen työväenliikkeen historia I, Tammi, 1946.
Aiheesta muualla

Puoluekokouksen pöytäkirja (s. 1–126) digitoituna Työväen Arkistossa[vanhentunut linkki]
Puoluekokouksen pöytäkirja (s. 127–277 ja liitteet) digitoituna Työväen Arkistossa[vanhentunut linkki]
Forssan kokouksen osallistujia, keskellä pöydän ääressä puheenjohtajistoon kuulunut Eetu Salin.
Riot!

| Riot! Paramore |
| --- | --- | --- |

Studioalbumin tiedot
 Äänitetty : tammi–huhtikuussa 2007 New Jerseyssä
 Julkaistu: 12. kesäkuuta 2007
 Tyylilaji: vaihtoehtorock, pop-punk
 Kesto: 38.58
 Levy-yhtiö: Fueled by Ramen
Muut kannet
   Vaihtoehtoinen kansi
Listasijoitukset
  Suomen virallinen lista: 26.
Paramoren muut julkaisut
| All We Know Is Falling 2005 | Riot! 2007 | Brand New Eyes 2009 |
Riot! on Paramore-yhtyeen toinen studioalbumi. Se julkaistiin 12. kesäkuuta 2007. Albumi nauhoitettiin New Jerseyssä tammi–huhtikuussa 2007. Levy on myynyt Yhdysvalloissa platinaa eli yli miljoona kappaletta.
Albumi ylsi Suomen virallisen listan sijalle 26.
Kappaleet

Kaikki kappaleet säv. ja san. Hayley Williams ja Josh Farro, ellei toisin mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | For a Pessimist, I’m Pretty Optimistic | 3.48 |  |  |  |  |  |  |  |
| 2. | That’s What You Get (Williams, Farro, Taylor York)  | 3.40 |  |  |  |  |  |  |  |
| 3. | Hallelujah | 3.23 |  |  |  |  |  |  |  |
| 4. | Misery Business | 3.31 |  |  |  |  |  |  |  |
| 5. | When It Rains (Williams, Farro, Zac Farro)  | 3.35 |  |  |  |  |  |  |  |
| 6. | Let the Flames Begin | 3.18 |  |  |  |  |  |  |  |
| 7. | Miracle | 3.29 |  |  |  |  |  |  |  |
| 8. | Crushcrushcrush | 3.09 |  |  |  |  |  |  |  |
| 9. | We Are Broken (Williams, Farro, David Bendeth)  | 3.38 |  |  |  |  |  |  |  |
| 10. | Fences (Williams, Farro, David Bendeth)  | 3.18 |  |  |  |  |  |  |  |
| 11. | Born for This | 3.58 |  |  |  |  |  |  |  |
Kokoonpano

Hayley Williams – laulu
Josh Farro – kitara, taustalaulu
Jeremy Davis – basso
Zac Farro – rummut, lyömäsoittimet, taustalaulu
Singlet

"Misery Business"
"Hallelujah"
"Crushcrushcrush"
"That's What You Get"
Arvostelut

Metacritic: 67/100
AbsolutePunk: 71%
Allmusic:
Alternative Press:
Soundi: